5.pielikums

Cenu aptaujai “Cenu aptaujai “Siltumtehniskā projekta izstrādes un gāzes katlu

 montāžas pakalpojums katlu mājā Valdlaučos” nolikumam

” nolikumam

**Līguma projekts**

**Līgums {{ DOKREGNUMURS }}**

**par siltumtehniskā projekta izstrādes un** g**āzes katlu montāžas pakalpojumu katlu mājā Valdlaučos**

Rāmavā 2025.gada[[1]](#footnote-1)

**Sabiedrība ar ierobežotu atbildību “Ķekavas nami”,** vienotais reģistrācijas Nr. LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, LV-2111 tās valdes priekšsēdētāja Raivo Lāča un valdes locekļa Edgars Menča personā, kuri rīkojas uz statūtu pamata, turpmāk tekstā – Pasūtītājs**,** no vienas puses, un

**Puses nosaukums**, vienotais reģistrācijas Nr. *numurs ciparos*, juridiskā adrese *adrese*, tās *amats un personas vārds* personā, kurš rīkojas uz *deleģējums* pamata, turpmāk tekstā – Izpildītājs, no otras puses,

turpmāk šī līguma tekstā Pasūtītājs un Izpildītājs abi kopā saukti Puses, bet katrs atsevišķi arī Puse, noslēdz šāda satura līgumu, turpmāk – Līgums, kas ir saistošs kā Pusēm, tā arī viņu saistību un tiesību pārņēmējiem.

1. **Līguma priekšmets, cena un darba izpildes termiņi**
	1. Pasūtītājs uzdod un Izpildītājs saskaņā ar Līgumu apņemas izstrādāt siltumtehnisko projektu un veikt divu gāzes katlu iekārtu “Viessmann Vitocrossal 300 CI3 640kW” ar jaudu 640 kW katra (turpmāk – Iekārta) montāžu un ieregulēsanu, saskaņā ar lokālo tāmi (Pielikumā) Meisatru ielā 37, Valdlaučos, Ķekavas pagastā, Ķekavas novadā, turpmāk tekstā – Darbs.
	2. Darbs ietver arī izpilddokumentācijas (darba norises projekta) sagatavošanu un nodošanu pasūtītājam, nepieciešamo mehānisku un materiālu sagādi pirms Iekārtu montēšanas darbu uzsākšanas.
	3. Līguma priekšmets ietver arī katlu ieregulēšanu pēc apkures sezonas uzsākšanas, saskaņojot laiku ar Pasūtītāju.
	4. Pamatojoties uz cenu aptaujas rezultātiem, kopējā līguma summa ir **EUR** ***summa cipariem*** (*summa vārdiem* eiro un *summa cipariem* cents) – turpmāk Līgumcena, t.sk. pievienotās vērtības nodoklis (PVN) 21% apmērā **EUR *summa cipariem*** (*summa vārdiem* eiro un *summa cipariem* cents). Līgumcena bez PVN ir ***summa cipariem*** (*summa vārdiem* eiro un *summa cipariem* cents).
	5. Pievienotās vērtības nodoklis tiek aprēķināts un maksāts saskaņā ar Pievienotās vērtības nodokļa likuma 142. panta nosacījumiem.
	6. Darba izpildes termiņš, saskaņā ar pieteikumu (1.pielikumu) un Darba izpildes laika grafiku (3.pielikums), Pusēm vienojoties tiek noteikts:
* darbu sākums: 5 (piecu) dienu laikā pēc līguma parakstīšanas, ja puses nevienojas par citu termiņu;
* montāžas darbu pabeigšana un tehniskās dokumentācija iesniegšana pasūtītājam: *datums,(ne vēlāk kā 2025.gada 15.aoktobrī).*
* katlu iekārtu ieregulēšanu pēc apkures sezonas sakuma, saskaņojot termiņos ar Pasūtītāju
1. Pasūtītāja pienākumi un tiesības
	1. Pasūtītāja pienākumi:
		1. 5 (piecu) dienu laikā pēc līguma parakstīšanas, norīkot par Līguma izpildi atbildīgo personu;
		2. 10 (desmit) darba dienu laikā no saņemšanas dienas, izskatīt Izpildītāja iesniegto Izpilddokumentāciju;
		3. atbilstoši Līguma noteikumiem pieņemt Izpildītāja kvalitatīvi izpildīto Darbu;
		4. atbilstoši Līguma noteikumiem veikt Līgumā noteiktos maksājumus;
		5. atbildēt par zaudējumiem, kas radušies, vai prasībām, kas iesniegtas pret Pasūtītāju vai Pasūtītāja personālu sakarā ar Līguma saistību pārkāpumu no Pasūtītāja puses.
	2. Pasūtītāja tiesības:
		1. Pasūtītājam, neizmaksājot Izpildītājam nekādu kompensāciju un nepagarinot Darba izpildes termiņu, ir tiesības nekavējoties apturēt Darba izpildi, ja:
			1. Izpildītāja darbības vai bezdarbības rezultātā ir radušies vai var rasties cilvēku veselībai, vai dzīvībai bīstami apstākļi, vai materiālie zaudējumi Pasūtītājam un/vai
			2. Izpildītājs Darba izpildē neievēro Līguma noteikumus un/vai Izpildītāja piedāvājumā Konkursam ietverto un/vai
			3. Izpildītāja personāls Darba izpildes vietā atrodas alkohola, narkotisko vai toksisko vielu reibumā vai ietekmē.
		2. par Līguma pārkāpumiem, piemērot pret Izpildītāju Līgumā noteiktās soda sankcijas.
		3. neizmaksājot nekādu kompensāciju Izpildītājam, atkāpties no Līguma, ja iestājušies Līguma 16.1. (16.1.1. – 16.1.4.) punktā minētie apstākļi.
2. Izpildītāja pienākumi
	1. Izpildīt Darbu saskaņā ar:
		1. Līguma noteikumiem;
		2. Pasūtītāja akceptēto Darba uzdevumu un Darba izpildes programmu;
		3. iesniegto finanšu piedāvājumu Konkursam.
	2. Izpildot Darbu, ievērot visus normatīvos aktus, ieskaitot pašvaldību izdotos normatīvos aktus un nacionālos standartus, kas ir spēkā attiecībā uz Darbu tā izpildes laikā, tai skaitā:
* *MK 19.08.2014. noteikumi Nr.500 “Vispārīgie būvnoteikumi”;*
* *MK 19.04.2016. noteikumi Nr.238 “Ugunsdrošības noteikumi”;*
* *MK 20.08.2002. noteikumi Nr.372 “Darba aizsardzības prasības, lietojot individuālos aizsardzības līdzekļus”;*
* *MK 09.12.2002. noteikumi Nr.526 “Darba aizsardzības prasības, lietojot darba aprīkojumu”;*
	1. Uzsākt un pabeigt Darba posmus Darba izpildes laika grafikā noteiktajos termiņos.
	2. Precizēt un saskaņot ar Pasūtītāju Darba izpildes laika grafiku.
	3. Informēt Pasūtītāju par Līguma izpildi atbildīgās personas nomaiņu, parakstot atbilstoša satura vienošanos pie Līguma.
	4. Atlīdzināt Pasūtītājam zaudējumus, kas tam radušies Līguma neizpildes no Izpildītāja puses rezultātā, ieskaitot zaudējumus no trešo personu prasībām, uzliktajiem naudas sodiem u.tml.
	5. Nomaksāt visus nodokļus un nodevas, kas Izpildītājam jāmaksā saskaņā ar spēkā esošajiem Latvijas Republikas normatīvajiem aktiem saistībā ar Darba izpildi Līguma ietvaros.
	6. Nodrošināt Darba izpildi ar tam nepieciešamām iekārtām un materiāliem, ciktāl Līgumā nav noteikts pretējais. Visas izmaksas, kas saistītas ar iekārtu izmantošanu un materiālu piegādi, ir iekļautas Līgumcenā.
	7. Iepriekš rakstveidā saskaņot ar Pasūtītāja par Līguma izpildi atbildīgo personu materiālu, ko piegādā Izpildītājs, specifikāciju.
	8. Darba izpildes laikā uzturēt kārtībā Darba izpildes vietu, nepieciešamības gadījumā nodrošināt brīdinājuma zīmju izlikšanu, speciāla apgaismojuma uzstādīšanu un Darba izpildes vietas apsardzi.
	9. Darba izpildes laika grafikā noteiktajā termiņā iesniegt Pasūtītājam izpilddokumentāciju.
	10. Nodrošināt Pasūtītāja pilnvarotām personām brīvu piekļuvi:
* Darba izpildes vietai, lai Pasūtītājs varētu pārbaudīt Darba gaitu un kvalitāti;
* tehniskajai dokumentācijai, dažādu mērījumu un pārbaužu rezultātiem vai citai informācijai, kas saistīta ar Darba izpildes vietu un Darba izpildi.
	1. Ja tiek konstatēts, ka Darbs neatbilst Līguma noteikumiem vai normatīvo aktu prasībām, Izpildītājam Pasūtītāja par Līguma izpildi atbildīgās personas norādītajā laika periodā, par saviem līdzekļiem veikt nepieciešamos labojumus vai darbības, lai nodrošinātu Darba atbilstību noteiktajām prasībām vai novērstu pieļautos pārkāpumus.
	2. Uzņemties pilnu atbildību par apakšuzņēmēja izpildītajiem darbiem Līguma ietvaros un tā nodarītajiem zaudējumiem Pasūtītājam un/vai trešajām personām.
	3. Atbilstoši Līguma 8.sadaļā noteiktajam, uzturēt spēkā Apdrošināšanu.
	4. Atbilstoši Līguma 6.sadaļā noteiktajam, uzturēt spēkā Līguma izpildes nodrošinājumu.
	5. 10 (desmit) dienu laikā no atbilstoša satura pieprasījuma un rēķina saņemšanas, samaksāt Pasūtītājam summas, kas tam pienākas no Izpildītāja Līguma ietvaros.
	6. Nodrošināt Pasūtītāja pilnvarotajai personai iespēju piekļūt tehniskai dokumentācijai, dažādu mērījumu un pārbaužu rezultātiem vai citai informācijai, kas saistīta ar Darba izpildes vietu un Darba izpildi.
	7. Pirms Darba nodošanas - pieņemšanas akta parakstīšanas iesniegt Pasūtītājam Darba izpildes tehnisko izpilddokumentāciju atbilstoši Darba uzdevumam.
	8. Veikt katlu iekārtu ieregulēšanu pēc apkures sezonas uzsākšanas, saskaņot laiku un termiņu ar Pasūtītāju.
1. Apakšlīgumi (ja tādi paredzēti)
	1. Izpildītājs jebkuru apakšlīgumu saistībā ar Darba izpildi drīkst slēgt tikai ar Konkursa piedāvājumā norādītajām firmām un par norādīto Darba apjomu. Līgumu slēgšana ar Konkursa piedāvājumā nenorādītiem apakšuzņēmējiem, iespējama tikai ar Pasūtītāja iepriekšēju rakstisku piekrišanu. Noslēgtā apakšlīguma noteikumi nedrīkst būt pretrunā ar Līguma noteikumiem.
	2. Apakšuzņēmēja nomaiņa iespējama tikai pret kvalifikācijas un prasmju ziņā līdzvērtīgu apakšuzņēmēju, kurš atbilst Konkursā apakšuzņēmējam izvirzītajām prasībām, ievērojot Sabiedrisko pakalpojumu sniedzēju iepirkuma likuma (SPSIL) 67.pantā noteikto kārtību.
	3. Izpildītājs uzņemas pilnu atbildību par apakšuzņēmēja izpildītajiem darbiem un tā nodarītajiem zaudējumiem Pasūtītajam un/vai trešajām personām.
	4. Izpildītājam visā Līguma darbības laikā ir pienākums pārbaudīt apakšuzņēmējus vai attiecībā uz tiem nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja apakšuzņēmējam ir piemērotas iepriekš minētās sankcijas, Izpildītājam ir pienākums nomainīt apakšuzņēmēju pret kvalifikācijas un prasmju ziņā līdzvērtīgu apakšuzņēmēju, kurš atbilst Konkursa dokumentos apakšuzņēmējam izvirzītajām prasībām un informēt par to Pasūtītāju.
	5. Pasūtītājs objektīvu iemeslu dēļ var ierosināt apakšuzņēmēja aizvietošanu.
	6. Izpildītājs koordinē apakšuzņēmēju darbību un uzņemas atbildību par pienācīgu Darba veikšanu un šī Līguma noteikumu ievērošanu no apakšuzņēmēja puses.
2. Riska garantija
	1. Atbildību par Darba izpildes vietas uzturēšanu, saglabāšanu, bojāšanu un iznīcināšanu līdz Darba nodošanas - pieņemšanas akta parakstīšanas brīdim uzņemas Izpildītājs.
	2. Cilvēku traumu un Pasūtītāja ar Darba izpildi nesaistītā īpašuma vai trešo personu īpašuma bojāšanas vai iznīcināšanas risku, ja tas ir radies Darba izpildes gaitā vai kā to tiešās sekas uzņemas Izpildītājs. Šie noteikumi neattiecas uz gadījumu, ja cilvēku traumas vai kaitējums ir radies Pasūtītāja vai viņa pārstāvju vainas dēļ.
	3. Visi nelaimes gadījumi, kas notikuši Darba izpildes vietā, tiek izmeklēti saskaņā ar Latvijas Republikas normatīvajiem aktiem.
3. Garantijas saistības
	1. Garantijas termiņu Darbam sāk skaitīt pēc Līguma 9.2.1.punktā minētā pieņemšanas – nodošanas akta parakstīšanas.
	2. Izpildītājs garantē Darba un tā izpildei izmantoto iekārtu un materiālu atbilstību Līguma noteikumiem un to drošu ekspluatāciju garantijas termiņā.
	3. Garantijas laikā radušos bojājumus un atklātos defektus, kuru iemesls ir nepareiza darba tehnoloģija vai zemas kvalitātes Izpildītāja piegādātie materiāli un iekārtas, par ko Pasūtītājs rakstiski paziņojis Izpildītājam, Izpildītājs novērš uz sava rēķina.
	4. Izpildītāja pienākums novērst arī atklāto bojājumu vai defektu ietekmi uz citām iekārtām.
	5. Ja Izpildītājs, saņēmis Pasūtītāja paziņojumu, nespēj novērst defektus 4 (četru) darba dienu laikā, Pasūtītājs var rīkoties, veicot nepieciešamās darbības uz Izpildītāja rēķina un riska, tai skaitā pieaicinot defektu novēršanai trešās personas pēc saviem ieskatiem. Izdevumus, kas radušies Pasūtītājam novēršot defektus, kurus šajā punktā noteiktajā laikā nav novērsis Izpildītājs, Pasūtītājs tiesīgs ieturēt no garantijas apdrošināšanas nodrošinājuma, bet, ja tā nepietiek, tad šos izdevumus Pasūtītājam atmaksā Izpildītājs 10 (desmit) dienu laikā pēc attiecīga satura pieprasījuma un rēķina saņemšanas no Pasūtītāja.
4. Pārbaudes un darbu pieņemšana
	1. Izpildītājs uz sava rēķina veic visas pārbaudes un inspekcijas, kas ir noteiktas Darba uzdevumā. Pasūtītāja pilnvarotajām personām ir tiesības piedalīties šādās pārbaudēs un inspekcijās.
	2. Darbs, kas ir pilnībā pabeigts un attiecībā, uz kuru:
		1. Pasūtītājs ir akceptējis tam nodoto Izpilddokumentāciju;
		2. ir spēkā esošas garantijas apdrošināšanas saistību (polise), kas tiek nodota Pasūtītājam ar līguma 9.2.1.punktā minēto Darba apmaksas rēķinu.
	3. Līguma 9.2.1.punktā minētais pieņemšanas - nodošanas akts tiek sagatavots un parakstīts 2 (divos) eksemplāros. Iepriekš minētais abpusēji parakstītais akts apliecina, ka Darbs izpildīts pilnā apjomā, labā kvalitātē un saskaņā ar Līguma noteikumiem. Līdz šī akta abpusējai parakstīšanai, Darbs uzskatāms par nenodotu un Pasūtītājs ir tiesīgs piemērot pret Izpildītāju Līgumā noteiktās soda sankcijas.
	4. Gadījumā, ja pieņemot Darbu, Pasūtītājs izvirza argumentētus iebildumus vai pretenzijas, Izpildītājam ir pienākums par saviem līdzekļiem veikt šo trūkumu novēršanu. Minētajā gadījumā Darba nodošanas - pieņemšanas akts tiek parakstīts pēc šo trūkumu novēršanas. Jebkurā gadījumā līdz šī akta abpusējai parakstīšanai Darbs uzskatāms par nenodotu un Pasūtītājs ir tiesīgs piemērot šajā Līgumā noteiktās soda sankcijas.
5. Norēķinu kārtība
	1. Pasūtītājs pēc Izpildītāja pieprasījuma izmaksā Izpildītājam avansu sākotnējo izdevumu segšanai *skaitlis vārdos* % no Līguma summas 10 dienu laikā pēc rēķina un avansa maksājuma garantijas (apdrošināšanas polises) saņemšanas.
	2. Pasūtītājs norēķinās ar Izpildītāju divos maksājumos:
		1. Pirmajā maksājumā 90% (deviņdesmit procenti) apmērā no līguma summas (bez PVN) par Darba ietvaros izpildīto 20 (divdesmit) dienu laikā pēc abpusēji saskaņota pieņemšanas – nodošanas akta, izpildīto darbu veidlapas (F-2) un rēķina iesniegšanas. Vienlaikus ar rēķinu iesniedz garantijas apdrošināšanas polisi 5% (piecu procentu) apmērā no līguma summas bez PVN.
		2. Otrajā (galīgajā) maksājumā, ko veic 20 (divdesmit) dienu laikā pēc pieņemšanas – nodošanas akta iesniegšanas par katlu iekārtu ieregulēšanas darbu pabeigšanas.
	3. Avansa maksājumu dzēš reizē ar pirmo maksājumu.
	4. Gadījumā, ja Izpildītājs nav iesniedzis Pasūtītājam visu Līguma 9.2.punktā minēto dokumentāciju, Pasūtītājam ir tiesības, bez minēto soda sankciju piemērošanas, aizturēt apmaksu.
6. Pušu atbildība
	1. Par Līguma neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un šajā Līgumā noteikto.
	2. Ja Izpildītājs nevar izpildīt Darbu Pasūtītāja vainas dēļ, Pasūtītājs, bez citu kompensāciju izmaksas, samaksā Izpildītājam par faktiski izpildīto Darba apjomu atbilstoši Aktam par mēnesī izpildīto darbu pieņemšanu (Veidlapa F-2) un rēķinam.
	3. Ja Izpildītājs:
		1. nepabeidz Darbu Darba izpildes laika grafikā noteiktajā termiņā, tas maksā Pasūtītājam līgumsodu 0,1% apmērā no termiņā nepabeigtā Darba cenas par katru nokavēto dienu, bet ne vairāk kā 10% no cenas, no kuras līgumsods aprēķināts,
		2. nav saņēmis Pasūtītāj atbildīgās personas vīzu uz Darba nodošanas – pieņemšanas akta par Izpilddokumentācijas nodošanu Darba izpildes laika grafikā noteiktajā termiņā, tas maksā Pasūtītājam līgumsodu 0,3% apmērā no Līgumcenas par katru nokavēto dienu, bet ne vairāk kā 10% no Līgumcenas,
		3. nav ievērojis Līguma 3.2.punktā minētos normatīvos aktus, kā arī gadījumos, ja tiek konstatēts, ka Izpildītāja personāls Darba izpildes vietā atrodas alkohola, narkotisko vai toksisko vielu reibumā, vai ietekmē, Pasūtītājs, pamatojoties uz Pasūtītāja par Līguma izpildi atbildīgās personas sastādīto aktu, ir tiesīgs pieprasīt no Izpildītāja līgumsodu EUR 200,00 (divi simti *euro,* 00 centi) apmērā, par katru šādu gadījumu,
		4. nav ievērojis jebkuru citu Līguma noteikumu, izņemot Līguma 15.3.1. – 15.3.3.punktā minētos, un nav novērsis pārkāpumu Pasūtītāja noteiktajā termiņā Pasūtītājs, pamatojoties uz Pasūtītāja par Līguma izpildi atbildīgās personas sastādīto aktu, ir tiesīgs pieprasīt no Izpildītāja līgumsodu EUR 200,00 (divi simti *euro,* 00 centi) apmērā, par katru šādu gadījumu.
	4. Ja Pasūtītājs nesamaksā rēķinus Līgumā noteiktajā termiņā, tas maksā Izpildītājam nokavējuma procentus 0,1% apmērā no nesamaksātās summas par katru nokavēto dienu, bet ne vairāk kā 10% no summas, no kuras tas aprēķināts. Izpildītājs nav tiesīgs piemērot soda sankcijas, ja pats kavējis dokumentācijas iesniegšanu Pasūtītājam Līguma 11.1.punktā noteiktajos termiņos.
	5. Jebkāda Līgumā noteiktā līgumsoda samaksa neatbrīvo Puses no Līgumā noteikto saistību izpildes.
7. Līguma pirmstermiņa pārtraukšana
	1. Pasūtītājs, bez iepriekšēja brīdinājuma termiņa, informējot Izpildītāju ir tiesīgs atkāpties no Līguma, neizmaksājot pēdējam nekādu kompensāciju par Līguma laušanu, bet Izpildītājs sedz visus Pasūtītājam radušos zaudējumus un izdevumus gadījumos, ja:
		1. Darba izpildes laika grafikā noteiktais Darba uzsākšanas termiņa kavējums pārsniedz 10 (desmit) dienas;
		2. Darba izpildes laika grafikā noteiktais Darba vai kādu Tāmē atsevišķi izdalītu Darba daļu pabeigšanas termiņa kavējums pārsniedz 10 (desmit) dienas;
		3. Izpildītājs atkārtoti (otrreiz) patvaļīgi grozījis Darba izpildes noteikumus, ko nosaka Līgums;
		4. Līguma vai tā daļu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Izpildītājs informējot Pasūtītāju ir tiesīgs atkāpties no Līguma:
		1. Jebkādu finansiālu iemeslu dēļ, kas radušies Pasūtītājam, ja Pasūtītājs Līgumā noteiktajos termiņos un kārtībā neveic Darba apmaksu, pirms tam nosūtot rakstisku paziņojumu, kurā norādīts saprātīgs termiņš maksājumu veikšanai vai
		2. Pasūtītāja maksātnespējas gadījumā.
	3. Gadījumā, ja Pasūtītājs izmantojis Līguma 16.1.punktā minētās tiesības un atkāpies no Līguma, Izpildītājam ir pienākums nekavējoši pēc atbilstoša pieprasījuma saņemšanas no Pasūtītāja, atmaksāt Pasūtītājam neizmantoto avansa summu (vai tās daļu). Pasūtītājs ir tiesīgs neizmantoto avansa summu (vai tās daļu) ieturēt no Līguma izpildes nodrošinājuma.
8. Nepārvarama vara
	1. Neviena no Pusēm nav atbildīga par Līguma saistību neizpildi vai nepienācīgu izpildi, ja tas saistīts ar nepārvaramas varas apstākļiem. Puses vienojas par nepārvaramas varas apstākļiem uzskatīt dabas stihijas (zibeni, zemestrīci, plūdus, vētras), streikus, karadarbību, blokādes, pilsoniskos nemierus, kā arī Latvijas valsts vai pašvaldības institūciju izdotus, visiem saistošus tiesību aktus, kas padara neiespējamu Līguma saistību izpildi.
	2. Pasūtītājs nav atbildīgs par šī Līguma saistību neizpildi vai nepienācīgu izpildi, ja tā radusies no Pasūtītāja neatkarīgu iemeslu dēļ trešo personu darbības vai bezdarbības rezultātā.
9. Fizisko personu datu aizsardzība
	1. Ja Līguma izpildes gaitā Pusēm tiek nodota informācija, kas satur fizisku personu datus, attiecīgā Puse, kura saņem personas datus, apņemas ievērot personas datu aizsardzības normatīvo aktu prasības, tajā skaitā Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
	2. Puse, kurai tiek nodoti personas dati, apņemas tos nenodot trešajām personām bez otras Puses iepriekšējas rakstveida piekrišanas. Ja saskaņā ar normatīvajiem aktiem Pusei ir pienākums izpaust saņemtos personas datus, tai ir pienākums 10 (desmit) dienu laikā par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.
10. Atbildīgās personas
	1. Pasūtītāja atbildīgā persona par Līguma izpildes gaitu ir \_\_\_\_\_\_\_\_\_ (*Kontaktinformācija: e-pasta adrese: Tālrunis:*).
	2. Izpildītāja atbildīgā persona par Līguma izpildes gaitu ir \_\_\_\_\_\_\_\_\_ (*Kontaktinformācija: e-pasta adrese: Tālrunis:*).
11. Citi noteikumi
	1. Abām Pusēm rakstiski vienojoties, Darba izpildes termiņu var pagarināt tikai tad, ja ir objektīvi iemesli.
	2. Līguma grozījumi ir pieļaujami, ja Līguma grozījumu vērtība, ko nosaka kā visu secīgu izdarīto grozījumu naudas vērtību summu (neņemot vērā SPSIL 66.panta trešās daļas 1., 2., un 3.punktu), vienlaikus ir mazāka par 10% no sākotnējās Līguma Līgumcenas.
	3. Līguma grozījumi ir pieļaujami saskaņā ar SPSIL 66. panta nosacījumiem, ja:
		1. grozījumi ir nebūtiski;
		2. grozījumi ir būtiski un tie tiek izdarīti tikai SPSIL 66.panta trešajā daļā minētajos gadījumos;
		3. grozījumi tiek izdarīti SPSIL 66.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
	4. Visi šī Līguma pielikumi ir tā neatņemamas sastāvdaļas.
	5. Puses cenšas visas domstarpības, pretenzijas un strīdus noregulēt savstarpēju sarunu ceļā. Gadījumā, kad savstarpēju vienošanos panākt nav iespējams, strīdus izšķir tiesa.
	6. Jautājumi, kas nav atrunāti šajā Līgumā, risināmi saskaņā ar spēkā esošajiem Latvijas Republikas normatīvajiem aktiem.
	7. Līgums ir sagatavots elektroniska dokumenta veidā un tiek parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums un tas darbojas līdz brīdim, kad abas Puses izpildījušas visas savas saistības saskaņā ar šo Līgumu.
	8. Visas Līguma izmaiņas tiek noformētas kā vienošanās pie Līguma.
	9. Līgums sastādīts uz \_\_\_ lp. Šim Līgumam tā slēgšanas brīdī tiek pievienoti šādi pielikumi:
		1. Pielikums Nr.1 –
		2. Pielikums Nr.2 –
		3. Pielikums Nr.3 –

**Pušu rekvizīti un paraksti:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pasūtītājs:**

|  |
| --- |
| **Sabiedrība ar ierobežotu atbildību** **“Ķekavas nami”**  |
| reģ. Nr. 40003359306 |
| Rāmavas iela 17, Rāmava, Ķekavas pagasts, Ķekavas novads |
| AS SEB banka |
| LV18UNLA0003001609027 |
| tālr. 67937448e-pasts : info@kekavasnami.lv  |

Valdes priekšsēdētājs R.LācisValdes loceklis E.Mencis | **Izpildītājs:***Firma**Juridiskā adrese**Vienotais reģ. Nr.* *PVN reģ.Nr.**Bankas nosaukums**Bankas kods:* *Norēķina konts:*\_\_\_\_\_\_\_\_\_\_\_\_\_\_\_\_\_\_\_*Amats, V.Uzvārds* |

1. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-1)